CELEX: 62022TN0020
Language: bg
Date: 2022-01-12 00:00:00
Title: Дело T-20/22: Жалба, подадена на 12 януари 2022 г. — NW/Комисия

28.2.2022   
            
            
               BG
            
            
               Официален вестник на Европейския съюз
            
            
               C 95/42
            
         
      Жалба, подадена на 12 януари 2022 г. — NW/Комисия
      (Дело T-20/22)
      (2022/C 95/59)
      Език на производството: френски
      
         Страни
      
      
         Жалбоподател: NW (представител: M. Velardo, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени оспорваните решения, в частта им, в която налагат възстановяване на платените на жалбоподателя суми,
               
            
                  —
               
               
                  да разпореди на Комисията да върне на жалбоподателя вече възстановените суми,
               
            
                  —
               
               
                  да осъди Комисията да заплати съдебните разноски във връзка с производството,
               
            
                  —
               
               
                  при условията на евентуалност, да отмени оспорваните решения, в частта им, в която налагат възстановяване на сумата от 3 986,72 EUR,
               
            
                  —
               
               
                  жалбоподателят освен това изисква плащане на лихвите върху цялата сума, по която ще бъде кредитор, считано от момента, в който всяка сума ще следва да му бъде платена, до действителното изплащане,
               
            
                  —
               
               
                  в случай че Общият съд отхвърли настоящата жалба — като се имат предвид множеството пропуски, допуснати от Службата за управление и плащане по индивидуални права (PMO) с течение на времето, обстоятелството, че „данъчното облекчение не се открива лесно във фиша за заплата“, гаранциите, предоставени от PMO на жалбоподателя, добросъвестността на жалбоподателя, приета от администрацията, и фактът, че жалбоподателят (като няма някаква причина да се съмнява в равнището на своята заплата) е поел финансови ангажименти, съразмерни на това равнище през тези години (като сключването на договор за ипотечен кредит за покупката на къща за семейството си) — жалбоподателят счита, че от съображения за справедливост Общият съд следва да осъди Комисията да понесе поне направените от нея съдебни разноски, както и тези на жалбоподателя, съгласно член 135 от Процедурния правилник.
               
            
         Основания и основни доводи
      
      Жалбоподателят изтъква три основания в подкрепа на жалбата срещу решенията на Комисията от 6 и 9 април 2021 г. и от 4 май 2021 г. да възстанови сумите, които са му били недължимо изплатени на основание на данъчното облекчение за неговите деца.
      
                  1.
               
               
                  Първо основание: неправилно тълкуване и прилагане на член 85 от Правилника за длъжностните лица на Европейския съюз. Жалбоподателят счита в това отношение, че не са изпълнени условията, предвидени в член 85 за допускане на възстановяване на неоснователно платени суми.
               
            
                  2.
               
               
                  Второ основание: нарушение на принципа на оправданите правни очаквания, тъй като в случая били изпълнени трите условия за наличие на оправдани правни очаквания съгласно приложимата съдебна практика.
               
            
                  3.
               
               
                  Трето основание: липса на мотиви.